Uppbygging gæðaáfangastaðar á Húsafelli heldur áfram Húsafell Resort ehf. er dótturfyrirtæki Ferðaþjónustunnar á Húsafelli og fram til þessa verið í eigu hjónanna Bergþórs Kristleifssonar og Hrefnu Sigmarsdóttur . Félagið hefur nú gengið frá 1.100 milljóna króna fjármögnun til áframhaldandi uppbyggingar í ferðatengdri þjónustu á Húsafelli . Jafnframt hafa hjónin fengið nýjan hóp hluthafa með sér að félaginu . Það rekur nú eitt glæsilegasta hótel landsins , veitingastaði , sundlaug , golfvöll , tjaldsvæði og sumarhúsabyggð í rómaðri náttúrfegurð á Húsafelli . Nú er unnið að stækkun Hótel Húsafells auk þess sem sett verður á laggirnar afþreyingarmiðstöð sem veitir öðrum fyrirtækjum bætta aðstöðu til að bjóða upp á afþreyingu og aukna þjónustu á Húsafelli . Fyrirtækjaráðgjöf Kviku var ráðgjafi eigenda Húsafells í viðskiptunum . Fjármögnunin var í formi hlutafjáraukningar auk langtímafjármögnunar sem Landsbanki Íslands veitir . „ Eftir viðskiptin hafa eigendur Húsafell Resort ehf. , þau Bergþór og Hrefna , fengið félög í eigu Ómars Benediktssonar , Finns Reyrs Stefánssonar , Tómasar Kristjánssonar og Jóns Diðriks Jónssonar til liðs við sig sem 50% hluthafa , “ segir í tilkynningu frá Húsafell Resort ehf .